ફક્ત 4 મહિના પહેલા તીરંદાજીની રમતમાં ડગલું માંડનારી દીપિકાના પિતા ઈશ્વરસિંહ રાઠોડ જણાવે છે કે- દીપિકાએ 9 વર્ષની ઉંમરમાં એકવાર ટીવી પર તીરંદાજીની મેચ જોઈ. એક દિવસ ઘરે જ મારી આગળ જીદ કરવા લાગી, બોલી- પપ્પા આ રમત બહુ સરસ લાગે છે. મને પણ શીખવી છે. હું પણ મોટી થઈને મેડલ લાવીશ. રાજપૂત પરિવારોમાં વહુ-દીકરીઓની પોતાની મર્યાદાઓ હોય છે, પરંતુ દીકરીની જીદ જોઇને રહેવાયું નહીં. મિત્ર મનીષ ગોસ્વામી દ્વારા શુજાલપુરના કોચ તોમર વિશે જાણ થઈ. તેમનો સંપર્ક કરીને ગત એપ્રિલ મહિનાથી ત્યાં ટ્રેનિંગ અપાવવાનું શરૂ કર્યું. કોઇ સંબંધી અને પરિચિત ન હોવાને કારણે કોચ પર વિશ્વાસ રાખીને તેમના જ એક સાથી ખેલાડીના ઘરે રહેવા તેમજ ખાવા-પીવાની વ્યવસ્થા કરી.